Title: HAAPSALU LINNAVOLIKOGU
Author: Haapsalu Linna Volikogu
Last saved by: Asta Urb
Company: Haapsalu Linnavalitsus

K O R R A L D U S

Haapsalu,			  05.august 2008 nr 544

Loa andmine OÜ-le Lumex Tours kontserdi
„Kaunite Kohtade Kontserdid“ korraldamiseks  

Läbi vaadanud OÜ Lumex Tours (registrikood 10702890, Aia 6, 93810 Orissaare, Saare maakond, edaspidi Korraldaja) 18.07.2008 taotluse (reg nr 14-1.6/3399) Jäääär kontserdi „Kaunite Kohtade Kontserdid“ korraldamiseks Haapsalu Piiskopilinnuses ja juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 2, Haapsalu linna avaliku korra eeskirja punktist 4.2 ning haldusmenetluse seadusest Haapsalu Linnavalitsus

k o r r a l d a b:

1.	Lubada OÜ Lumex Tours korraldada 05.augustil 2008 kella 18.00 kuni 22.00 Haapsalu Piiskopilinnuses (väikese linnuse õu) Jääääre kontsert „Kaunite Kohtade Kontserdid“.
2.	Ürituse ajal tagab avaliku korra ja avaliku korra eeskirja täitmise Korraldaja poolt määratud isik Andres Kuut.
3.	Ürituse Korraldajal tagada territooriumi korrashoid ja üritusejärgne koristus.
4.	Korraldus teha teatavaks OÜ-le Lumex Tours (Aia 6, 93810 Orissaare, Saare maakond), Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne–Eesti Päästekeskuse Läänemaa päästeosakonnale (Tööstuse 19, 90510 Haapsalu) ja SA-le Haapsalu Piiskopilinnus (Posti 34, 90504 Haapsalu) korralduse koopia saatmisega posti teel, linnakeskkonna osakonnale (R. Reinola) ning haridus- ja kultuuriosakonnale (K. Jõgi) korralduse koopia üleandmisega allkirja vastu.
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Korralduse peale võib esitada kaebuse Tallinna Halduskohtule halduskohtumenetluse seaduslikus sätestatud korras 30 päeva jooksul korralduse teatavakstegemisest.

Ingrid Danilov
Linnapea				Elfrida Kuldsaar
				Linnasekretäri asendaja